[{"text_idx": "#000007", "text": "Fe fu trigolion Caernarfon yn dathlu Diwrnod Owain Glyndw\u0302r ddydd Sadwrn (Medi 16), gyda gemau, straeon, saethyddiaeth a\u2019r cyfle i wisgo i fyny."}, {"text_idx": "#000009", "text": "Cafodd y digwyddiad ei drefnu gan grw\u0302p Garsiwn y Castell, sef grw\u0302p o ailgreuwyr canoloesol Castell Caernarfon, a dyma\u2019r tro cyntaf i\u2019r digwyddiad gael ei gynnal yng Nghaernarfon."}, {"text_idx": "#000010", "text": "\u2018Pawb wedi mwynhau eu hunain\u2019"}, {"text_idx": "#000012", "text": "Roedd y grw\u0302p saethyddiaeth yn dod ynghyd i gynnal gweithgareddau yng Nghastell Caernarfon, ac ar o\u0302l penderfynu gwisgo i fyny ar gyfer y gweithgareddau, cafodd grw\u0302p ei greu ar waha\u0302n, sef Garsiwn y Castell."}, {"text_idx": "#000013", "text": "Mae gan y garsiwn tua phymtheg aelod i gyd, ac er eu bod nhw wedi ystyried cynnal digwyddiad i ddathlu Diwrnod Owain Glyndw\u0302r yn y gorffennol, maen nhw\u2019n dweud bod yr amseru ar benwythnos eleni\u2019n gyfle perffaith."}, {"text_idx": "#000015", "text": "\u201cMi aethon ni at rai o\u2019r siopau ar Stryd y Plas a gofyn a fyddai ganddyn nhw unrhyw ddiddordeb mewn cydweithio ar gyfer cynnal y diwrnod."}, {"text_idx": "#000018", "text": "\u201cAc wedyn, roedd gennym ni be\u2019 rydan ni\u2019n galw\u2019n arddangosfa arfau, ac ychydig o gemau hefyd."}, {"text_idx": "#000019", "text": "\u201cRhyngom ni a\u2019r siopau, dw i\u2019n meddwl bod pawb wedi mwynhau eu hunain.\u201d"}, {"text_idx": "#000024", "text": "Un bwriad wrth benderfynu cynnal y digwydd ar Stryd y Plas oedd rhoi\u2019r cyfle i bawb ymuno yn yr hwyl, meddai."}, {"text_idx": "#000025", "text": "Mae\u2019r grw\u0302p fel arfer yn cynnal eu digwyddiadau yng Nghastell Caernarfon, ond mae\u2019n rhaid talu am fynediad er mwyn ymuno yn y gweithgareddau."}, {"text_idx": "#000026", "text": "\u201cFel arfer, ymwelwyr o\u2019r tu allan i Gymru rydan ni\u2019n eu gweld,\u201d meddai."}, {"text_idx": "#000027", "text": "\u201cTydi pobol leol ddim yn ymwybodol iawn o\u2019r grw\u0302p, felly roedden ni\u2019n gweld o fel siawns i bawb gael gweld bod y garsiwn yn bodoli."}, {"text_idx": "#000032", "text": "Perchnogion rhai o\u2019r siopau ar Stryd y Plas wedi gwisgo fyny ar gyfer y dathliadau."}, {"text_idx": "#000034", "text": "Rhai o\u2019r ymwelwyr yn cael tynnu lluniau gyda\u2019r criw."}, {"text_idx": "#000036", "text": "Arddangos offer saethyddiaeth canoloesol ar y strydoedd."}]